Na osnovu člana 6. Zakona o posebnim uslovima za realizaciju projekta izgradnje stanova za pripadnike snaga bezbednosti („Službeni glasnik RS“, broj 41/2018 i 54/2019), SPV Dunav d.o.o. Novi Sad raspisuje

**JAVNI POZIV**

**za prodaju stanova u višeporodičnim stambenim objektima u Novom Sadu**

1. Objavljuje se prodaja stanova za pripadnike snaga bezbednosti u višeporodičnim stambenim objektima i to u:

• Objektu G na katastarskoj parceli broj 540/88 KO Novi Sad IV

• Objektu Đ na katastarskoj parceli broj 540/89 KO Novi Sad IV

• Objektu E na katastarskoj parceli broj 540/91 KO Novi Sad IV

na teritoriji grada Novog Sada, za koje je Ministarstvo građevinarstva, saobraćaja i infrastrukture izdalo Rešenje o građevinskoj dozvoli broj 351-02-00320//2019-07 ROP-MSGI-33103-CPI-1/2019 od 06.11.2019.godine,

2. Pravo na kupovinu stana iz tačke 1 ovog poziva, ostvaruju lica koja se nalaze na spisku lica, a kojima je utvrđeno pravo na kupovinu stana pod povoljnijim uslovima u skladu sa Zakonom o posebnim uslovima za realizaciju projekta izgradnje stanova za pripadnike snaga bezbednosti („Službeni glasnik RS“, broj 41/2018 i 54/2019) i Odlukom ministra unutrašnjih poslova o ispunjenosti uslova za kupovinu stana pod povoljnijim uslovima br. 01-535/19-14 od 07.3.2019.godine, Odlukom ministra odbrane o ispunjenosti uslova za kupovinu stana pod povoljnijim uslovima („SVL“ br. 6/19), Odlukom ministra pravde o ispunjenosti uslova za kupovinu stana pod povoljnijim uslovima broj 360-00-3/2019 od 8.3.2019.godine, Odlukama direktora Bezbednosno-informativne agencije i to Odlukom o uslovima, načinu i postupku kupovine stana pod povoljnijim uslovima broj 15-6127 od 4.3.2019.godine i Odlukom o izmeni i dopunama Odluke o uslovima, načinu i postupku kupovine stana pod povoljnijim uslovima broj 15-23575 od 28.08.2019. godine i Odlukom ministra za rad, zapošljavanje, boračka i socijalna pitanja broj 360-01-00015/4/2019-11 od 2.10.2019.godine

Lica iz tačke 2. koja nemaju trajno rešenu stambenu potrebu, a koja ostvaruju pravo na kupovinu stanova iz tačke 1. ovog poziva mogu da započnu proceduru kupoprodaje prijavom za dalji postupak kupoprodaje elektronskim putem počev od 06.10.2020.godine u 12 časova do 08.10.2020.godine u 12 časova. Lica se prijavljuju putem linka koji će biti aktivan u periodu od 06.10.2020.godine u 12 časova do 08.10.2020.godine u 12 časova na sajtu [www.ssb-srbija.rs](http://www.ssb-srbija.rs) , na strani grada Novi Sad. Nakon izbora grada Novi Sad, klikom na dugme „Prijava“ i nakon unošenja traženih podataka, klikom na dugme „pošalji“ prosleđuje se prijava. Nakon izvršene kontrole prijava, lica koja ispunjavaju uslove biće pozivana prema redosledu prijava radi obaveštavanja o terminima za nastavak procedure kupoprodaje. Procedura kupoprodaje se nastavlja od 23.10.2020.godine, radnim danima u periodu od 8 časova do 16 časova na adresi u Novom Sadu, Bulevar Cara Lazara 3, drugi sprat, kancelarije 15, 16 i 34 prema zakazanim terminima.Trajanje termina po Kupcu je 30 minuta.

Lica iz tačke 2. koja imaju neodgovarajući stan, a koja ostvaruju pravo na kupovinu stanova iz tačke 1. ovog poziva, mogu da započnu proceduru kupoprodaje prijavom za dalji postupak kupoprodaje elektronskim putem počev 06.10.2020.godine u 12 časova do 08.10.2020.godine u 12 časova. Lica se prijavljuju putem linka koji će biti aktivan u periodu od 06.10.2020.godine u 12 časova do 08.10.2020.godine u 12 časova na sajtu [www.ssb-srbija.rs](http://www.ssb-srbija.rs) , na strani grada Novi Sad. Nakon izbora grada Novi Sad klikom na dugme „prijava“ i nakon unošenja traženih podataka, klikom na dugme „pošalji“ prosleđuje se prijava. Nakon izvršene kontrole prijava, lica koja ispunjavaju uslove biće pozivana prema redosledu prijava radi obaveštavanja o terminima za nastavak procedure kupoprodaje. Procedura kupoprodaje se nastavlja od 23.12.2020.godine, radnim danima u periodu od 8 časova do 16 časova na adresi u Novi Sad, Bulevar Cara Lazara 3, drugi sprat, kancelarije 15, 16 i 34 prema zakazanim terminima.Trajanje termina po Kupcu je 30 minuta.

3. Lica iz tačke 2. mogu da se informišu o stanovima iz tačke.1 putem kataloga, koji su objavljeni na na sajtu [www.ssb-srbija.rs](http://www.ssb-srbija.rs)

4. Ovaj javni poziv se objavljuje u dnevnom listu Večernji Novosti i nalazi se i na sajtu [www.ssb-srbija.rs](http://www.ssb-srbija.rs) .

SPV Dunav d.o.o. Novi Sad